Die wêreld in foto’s – 11 Januarie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Donald Trump, die Amerikaanse president, praat Donderdag met verslaggewers voor die Withuis in Washington DC. Trump het gesê “hy kan byna met sekerheid sê” dat hy ŉ nasionale noodtoestand by die VSA-Mexiko-grens gaan verklaar – ŉ omstrede oorweging wat hy sedert verlede week in die openbaar genoem het. (Foto: Ting Shen, AP) ŉ Motor ry Vrydag in ’n sneeubedekte straat in die Beierse stad Berchtesgaden, Duitsland, nadat Oostenryk en Suid-Duitsland swaar sneeuval ontvang is. (Foto: Lino Mirgeler, AP) ŉ Man ry op sy perd vir opwarming voor die perdewedren ter viering van Epifanie in Pietrosani, Roemenië. Dié viering bring honderde mense in dié Roemeense dorpie byeen. (Foto: Vadim Ghirda, AP) John Constable se skildery The Opening of Waterloo Bridge van 1832 in die Royal Academy in Londen. (Foto: Alastair Grant, AP) Awer Mabil, Australië se middelveldspeler, teken sy span se tweede punt aan tydens die AFC-Asiese Beker- sokkerwedstryd tussen Australië en Palestina in die Al Maktoum-stadion in Dubai, Verenigde Arabiese Emirate. (Foto: Hassan Ammar, AP)